**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. ΑΜΑΡΟΥΣΙΟΥ**

**Στο ξεκίνημα της νέας σχολικής χρονιάς με αποφασιστικότητα σχεδιάζουμε νέο δρόμο….**

**ΟΛΟΙ/-ΕΣ στη ΣΥΓΚΕΝΤΡΩΣΗ ΔΙΑΜΑΡΤΥΡΙΑΣ στο ΥΠΟΥΡΓΕΙΟ ΠΑΙΔΕΙΑΣ την ΠΕΜΠΤΗ 14 ΣΕΠΤΕΜΒΡΙΟΥ 2023, στις 14:00**

**ΑΠΑΙΤΟΥΜΕ:**

**- Καμία περικοπή στις προσλήψεις αναπληρωτών Παράλληλης Στήριξης. Κάλυψη άμεσα ΟΛΩΝ των αναγκών των μαθητών με διάγνωση. Ένας εκπαιδευτικός παράλληλης στήριξης για κάθε μαθητή που χρειάζεται παράλληλη στήριξη.**

**- Αύξηση των δαπανών για την παιδεία στο 15% του τακτικού προϋπολογισμού ή στο 5% του ΑΕΠ.**

**- Κανένα κλείσιμο – συγχώνευση σχολικής μονάδας.** 20 μαθητές στο τμήμα στα δημοτικά, 15 ανά τμήμα Α΄ και Β΄ Δημοτικού και στα Νηπιαγωγεία.

**- Αποκλειστικά δημόσια, δωρεάν και υποχρεωτική εκπαίδευση**, επαγγελματική κατάρτιση και αποκατάσταση των ΑμΕΑ, σε σχολικές μονάδες του ΥΠΑΙΘΑ.

**- Δημιουργία Τμημάτων Ένταξης σε κάθε σχολική μονάδα και βαθμίδα εκπαίδευσης.** Δημιουργία δεύτερου Τμήματος  Ένταξης ανάλογα με τις ανάγκες των μαθητών κάθε σχολείου.

**- Κατοχύρωση παιδαγωγικής εκπαιδευτικής κατεύθυνσης των ΚΕΔΑΣΥ** άμεση στελέχωση τους, μικρότερες περιοχές ευθύνης ανά δήμο, λιγότερες διοικητικές αρμοδιότητες, κινητές μονάδες που θα επισκέπτονται  τα σχολεία  και θα στηρίζουν εκπαιδευτικούς και μαθητές. **Τα** **ΚΕΔΑΣΥ να υλοποιούν την υποστήριξη των μαθητών με ειδικές ανάγκες μέσα στα σχολεία.**

- Στελέχωση των σχολείων με ΕΒΠ, σχολικούς νοσηλευτές σύμφωνα με τις ανάγκες.

**- Να πραγματοποιηθούν, τουλάχιστον στη β΄ φάση, προσλήψεις** όλων των αναπληρωτών που έχει ανάγκη η εκπαίδευση σε εκπαιδευτικούς, ΕΕΠ και ΕΒΠ όλων των κλάδων και ειδικοτήτων.